Virallinen lehti nro C 166 , 10/06/1996 s. 0269



A4-0149/96 Ehdotus neuvoston suositukseksi naisten ja miesten tasapainoisesta osallistumisesta päätöksentekoon (KOM(95)0593 - C4-0081/96 - 95/0308(CNS)) Ehdotus hyväksyttiin seuraavin tarkistuksin: (Tarkistus 1) Johdanto-osan seitsemäs kappale >Alkuperäinen teksti> neljännen naisten maailmankonferenssin julkilausumassa ja toimintajulistuksessa korostettiin painokkaasti tarvetta taata vastuun, vallan ja oikeuksien tasapainoinen jako, ja jäsenvaltiot ovat sitoutuneet toimintajulistuksen täytäntöönpanoon, >EP:n äänestyksessä hyväksytty teksti> neljännen naisten maailmankonferenssin julkilausumassa ja toimintajulistuksessa korostettiin painokkaasti tarvetta taata vastuun, vallan ja oikeuksien tasapainoinen jako, ja jäsenvaltiot ovat sitoutuneet toimintajulistuksen täytäntöönpanoon; toimintajulistusta on pidettävä miniminä, jonka varaan on rakennettava, (Tarkistus 2) Johdanto-osan kahdeksas kappale >Alkuperäinen teksti> Naisten edustus päätöksentekoelimissä johtuu erityisesti naisten myöhäisestä yhteiskunnallisesta tasa-arvoisen aseman saamisesta sekä heidän taloudellisen itsenäisyyden saavuttamisen tiellä olevista esteistä; >EP:n äänestyksessä hyväksytty teksti> Naisten edustus päätöksentekoelimissä johtuu erityisesti naisten myöhäisestä yhteiskunnallisesta tasa-arvoisen aseman saamisesta sekä heidän taloudellisen itsenäisyyden saavuttamisen tiellä olevista esteistä sekä vaikeuksista yhdistää ura ja perhe-elämä; (Tarkistus 3) Johdanto-osan yhdeksäs kappale >Alkuperäinen teksti> naiset ovat edelleen aliedustettuina näissä elimissä, olivat ne sitten julkisia tai yksityisiä, poliittisia, hallinnollisia, taloudellisia, sosiaalisia tai kulttuurisia, >EP:n äänestyksessä hyväksytty teksti> naiset ovat edelleen aliedustettuina päätöksentekoelimissä, olivat ne sitten julkisia tai yksityisiä, poliittisia, hallinnollisia, taloudellisia, sosiaalisia tai kulttuurisia, (Tarkistus 4) Johdanto-osan yhdeksäs kappale a (uusi) >EP:n äänestyksessä hyväksytty teksti> Euroopan unioni on edelläkävijä siinä, miten tärkeänä se pitää tasa-arvoon perustuvaa demokratiaa, ja näin ollen on erityisen tärkeää, että se rohkaisee jäsenvaltioitaan pyrkimään tämän tavoitteen saavuttamiseen, (Tarkistus 5) Johdanto-osan kymmenes kappale >Alkuperäinen teksti> naiset muodostavat yli puolet väestöstä, ja naisten ja miesten tasapainoinen osallistuminen kansakuntien edustukseen ja hallintoon on kansanvaltaan liittyvä vaatimus, >EP:n äänestyksessä hyväksytty teksti> naiset muodostavat yli puolet väestöstä, ja naisten ja miesten tasa-arvoinen osallistuminen kansakuntien edustukseen ja hallintoon on vaatimus, joka liittyy olennaisesti kansanvaltaan ja suurempaan samaistumiseen Euroopan kansalaisten ja heitä edustavien toimielinten välillä, (Tarkistus 6) Johdanto-osan kymmenes kappale a (uusi) >EP:n äänestyksessä hyväksytty teksti> tasa-arvo on sekä laadullista että määrällistä, toisin sanoen naisten täysipainoinen osallistuminen päätöksentekoelinten toimintaan edustaa perusluonteista, erityistä panostamista demokratiaan, (Tarkistus 7) Johdanto-osan kymmenes kappale b (uusi) >EP:n äänestyksessä hyväksytty teksti> toimenpiteiden, joiden tavoitteena on naisten ja miesten tasa-arvoinen osallistuminen kaikkien alojen päätöksentekoprosessiin, on tapahduttava tietoisena sekä naisten kohtaamista erityisistä vaikeuksista että heidän yhteiskunnalle tarjoamistaan erityisvalmiuksista, (Tarkistus 8) Johdanto-osan yhdestoista kappale a (uusi) >EP:n äänestyksessä hyväksytty teksti> tavoitetta, joka on naisten päätöksentekoprosessiin osallistumisen edistäminen, ei voida erottaa työllisyyspolitiikasta, kun otetaan huomioon, että naiset kärsivät edelleen työmarkkinoiden syrjinnästä ja naisten työn yhä lisääntyvästä tilapäistymisestä, (Tarkistus 9) Johdanto-osan yhdestoista kappale b (uusi) >EP:n äänestyksessä hyväksytty teksti> syrjintää esiintyy myös itse päätöksenteossa, koska päätöksentekoasemiin pääsevät naiset toimivat yleensä tyypillisesti naisten aloina pidetyillä alueilla, (Tarkistus 10) Johdanto-osan yhdestoista kappale c (uusi) >EP:n äänestyksessä hyväksytty teksti> toimenpiteiden, joiden tavoitteena on naisten ja miesten tasa-arvoinen osallistuminen kaikkien alojen päätöksentekoprosessiin, on tapahduttava yhdessä sen tavoitteen kanssa, että sukupuolinäkökulma sisällytetään kaikkiin yhteisön politiikkoihin; (Tarkistus 11) Johdanto-osan yhdestoista kappale d (uusi) >EP:n äänestyksessä hyväksytty teksti> naisten yrittäjyyden tukeminen ja kehittäminen sekä aikaisempaa paremman ammatteihin pääsyn tarjoaminen naisille voi olla yksi keino vähentää ammatillista syrjintää ja täten edistää naisten aikaisempaa laajempaa osallistumista päätöksentekoprosessiin, (Tarkistus 12) Johdanto-osan kahdestoista kappale >Alkuperäinen teksti> naisten ja miesten tasapainoinen osallistuminen päätöksentekoon on omiaan synnyttämään erilaisia ajatuksia, arvoja ja käyttäytymismalleja, jotka suuntautuvat kohti oikeudenmukaisempaa ja tasapainoisempaa maailmaa niin naisten kuin miesten kannalta, >EP:n äänestyksessä hyväksytty teksti> naisten ja miesten tasapainoinen osallistuminen päätöksentekoon on omiaan synnyttämään erilaisia ajatuksia, arvoja ja käyttäytymismalleja, jotka suuntautuvat kohti oikeudenmukaista ja tasapainoista maailmaa niin naisten kuin miestenkin kannalta, (Tarkistus 13) Johdanto-osan kolmastoista kappale >Alkuperäinen teksti> jäsenvaltioilla, työmarkkinaosapuolilla, puolueilla ja poliittisilla järjestöillä, hallituksista riippumattomilla järjestöillä sekä tiedotusvälineillä on ratkaiseva rooli sellaisen yhteiskunnan rakentamisessa, jossa julkiset ja yksityiset, taloudelliset, poliittiset ja kotiin liittyvät vastuut jakautuvat yhtäläisesti naisten ja miesten kesken, >EP:n äänestyksessä hyväksytty teksti> jäsenvaltioilla, työmarkkinaosapuolilla, puolueilla ja poliittisilla järjestöillä, hallituksista riippumattomilla järjestöillä sekä tiedotusvälineillä on ratkaiseva rooli rakennettaessa sellaista yhteiskuntaa, jossa naiset ja miehet huolehtivat tasa-arvoisesti velvollisuuksista julkisella, yksityisellä, taloudellisella, poliittisella ja myös perheen alueella (mukaan luettuna lasten kasvatus ja vanhusten ja sairaiden avohoito); tämä voidaan saavuttaa uudella sukupuolten välisellä sopimuksella, johon liittyy kaikkien osapuolten rakenteellisia ja asenteellisia muutoksia, (Tarkistus 14) Johdanto-osan neljästoista kappale >Alkuperäinen teksti> Euroopan yhteisön perustamissopimuksen 3 b artiklassa esitetyn toissijaisuus- ja suhteellisuusperiaatteen mukaisesti tämän suosituksen tavoite, naisten ja miesten tasapainoisen päätöksentekoon osallistumisen edistäminen, on toimintaa, jonka tehokkuutta on lisättävä tietojen ja hyvien käytäntöjen vaihdolla jäsenvaltioille yhteisen viitekehyksen sisällä; olisi siis ehdotettava yhteisön tason suuntaviivoja naisten ja miesten tasapainoisen päätöksentekoelimiin osallistumisen edistämiseksi; suositus rajoittuu tavoitteen saavuttamisen kannalta vaadittavaan vähimmäistasoon eikä ylitä sitä, mikä on tarpeen, ja >EP:n äänestyksessä hyväksytty teksti> Euroopan yhteisön perustamissopimuksen 3 b artiklassa esitetyn toissijaisuus- ja suhteellisuusperiaatteen mukaisesti tämän suosituksen tavoite, naisten ja miesten tasapainoisen päätöksentekoon osallistumisen edistäminen, on toimintaa, jonka tehokkuutta on lisättävä tietojen ja hyvien käytäntöjen vaihdolla jäsenvaltioille yhteisen viitekehyksen sisällä; olisi siis ehdotettava yhteisön tason suuntaviivoja, jotka koskevat naisten ja miesten tasapainoista osallistumista päätöksentekoelimiin tavoitteenaan naisten ja miesten välisen tasa-arvon saavuttaminen; suositus rajoittuu tavoitteen saavuttamisen kannalta vaadittavaan vähimmäistasoon eikä ylitä sitä, mikä on tarpeen, ja (Tarkistus 15) Johdanto-osan neljästoista kappale a (uusi) >EP:n äänestyksessä hyväksytty teksti> jäsenvaltioiden hallitukset sitoutuivat Pekingin toimintaohjelmassa (190 d kohta) «tarkastelemaan uudelleen vaalijärjestelmien syrjivää vaikutusta naisten poliittiseen edustukseen vaalein valittavissa elimissä ja harkitsemaan tarvittaessa näiden järjestelmien mukauttamista tai uudistamista», (Tarkistus 16) Kehottaa jäsenvaltioita 1 kohta >Alkuperäinen teksti> 1. Omaksumaan yhtenäisen kokonaisstrategian naisten ja miesten tasapainoisen osallistumisen edistämiseksi valta-, vaikutus- ja päätöksentekopaikoilla, ja tähän pääsemiseksi kehittämään tai ottamaan käyttöön tarvittavat lainsäädännölliset, sääntöihin perustuvat tai kannustavat toimenpiteet, >EP:n äänestyksessä hyväksytty teksti> 1. Omaksumaan kattavan strategian, jonka tavoitteena on edistää naisten ja miesten tasapainoista osallistumista päätöksentekoprosessiin, mikä käsittää miesten ja naisten tasapainoisen osallistumisen kaikilla poliittisen, taloudellisen ja kulttuurillisen elämän tasoilla sekä pääsyn valtaa, vaikutusmahdollisuuksia ja vastuuta merkitseville paikoille, sekä laatimaan tai panemaan täytäntöön tarkoitukseen sopivat oikeudelliset ja/tai hallinnolliset määräykset tai ryhtymään kannustaviin toimenpiteisiin, mukaan lukien naisia koskevat positiiviset toimenpiteet, (Tarkistus 17) Kehottaa jäsenvaltioita 2 kohdan a alakohta >Alkuperäinen teksti> a) Korostamaan opetusohjelmissa, oppikirjoissa sekä opetuksessa ja koulutuksessa kaikilla tasoilla naisten roolia ja myötävaikutusta yhteiskunnan kannalta ja painottamaan niin julkisten kuin yksityisten vastuiden jakamista naisten ja miesten kesken, >EP:n äänestyksessä hyväksytty teksti> a) Varmistamaan, että koulutuksen ja opetuksen kaikilla tasoilla - opetusohjelmissa, oppikirjoissa ja opetuksessa - valmistellaan ja edistetään julkisten ja perheen piiriin kuuluvien velvollisuuksien, mukaan luettuna lasten kasvatus ja vanhusten ja sairaiden avohoito, tasa-arvoista jakamista naisten ja miesten kesken, esim. käyttämällä sukupuolitietoista aineistoa, kursseja, ja opetusmenetelmiä, jotta vältytään kaikilta sukupuoliroolien stereotypioilta, (Tarkistus 18) Kehottaa jäsenvaltioita 2 kohdan b alakohta >Alkuperäinen teksti> b) toteuttamaan tarvittavat toimenpiteet, jotta tiedotusvälineissä ja mainoksissa naisista ja miehistä esitetty kuva ei vahvistaisi vääriä kaavamaisia käsityksiä miesten ja naisten vastuista, >EP:n äänestyksessä hyväksytty teksti> b) toteuttamaan tarvittavat toimenpiteet, joilla vastustetaan ja pyritään muuttamaan sukupuolen mukaan tapahtuvaan tehtäväjakoon perustuvia epäoikeudenmukaisia stereotypioita ja nais- ja mieskuvaa sellaisena kuin se esitetään tiedotusvälineissä ja mainonnassa, (Tarkistus 19) Kehottaa jäsenvaltioita 2 kohdan c alakohta >Alkuperäinen teksti> c) laatimaan, aikaan saamaan ja levittämään mainoskampanjoita yleisen mielipiteen tietoisuuden lisäämiseksi naisten ja miesten tasapainoisen päätöksentekoon osallistumisen hyödyistä ja koko yhteiskunnalle tuomista eduista, >EP:n äänestyksessä hyväksytty teksti> c) laatimaan, rohkaisemaan ja levittämään miehiin ja naisiin kohdistettuja mainoskampanjoita tietoisuuden lisäämiseksi naisten ja miesten tasapainoisen päätöksentekoon osallistumisen hyödyistä ja koko yhteiskunnalle tuomista eduista, mukaan luettuna muun muassa vaalien yhteydessä toteutettavat kampanjat, sekä varmistamaan näiden kampanjoiden asianmukainen arviointi niiden tehokkuuden takaamiseksi, (Tarkistus 20) Kehottaa jäsenvaltioita 2 kohdan d alakohta >Alkuperäinen teksti> d) lisäämään työmarkkinaosapuolten, puolueiden ja poliittisten ryhmittymien, yhdistysten ja hallituksista riippumattomien järjestöjen sekä tiedotusvälineiden tietoisuutta naisten ja miesten tasapainoisen päätöksentekoelimiin osallistumisen tärkeydestä ja rohkaisemaan niitä kehittämään naisten ja miesten yhtäläisiä mahdollisuuksia koskevia suunnitelmia, joihin sisältyy toimenpiteitä naisten päätöksentekoon osallistumisen helpottamiseksi, >EP:n äänestyksessä hyväksytty teksti> d) lisäämään työmarkkinaosapuolten, puolueiden ja poliittisten ryhmittymien, yhdistysten ja hallituksista riippumattomien järjestöjen sekä tiedotusvälineiden tietoisuutta naisten ja miesten tasapainoisen päätöksentekoelimiin osallistumisen tärkeydestä ja rohkaisemaan niitä kehittämään naisten ja miesten yhtäläisiä mahdollisuuksia koskevia suunnitelmia, jotka ovat osa strategiaa, joka koskee naisten intressien sisällyttämistä yleispolitiikkaan, sekä toimenpiteitä naisten päätöksentekoon osallistumisen helpottamiseksi, esimerkiksi naisten tasa- arvoa edistävän positiivisen erityiskohtelun avulla, (Tarkistus 21) Kehottaa jäsenvaltioita 3 kohdan a alakohta >Alkuperäinen teksti> a) Kehittämään tai edistämään sellaisten tilastotietojen tuottamista ja julkaisemista, jotka esittävät miten naiset ja miehet ovat edustettuina päätöksentekotehtävissä yleensä ja erityisesti politiikan ja hallinnon aloilla, valtuustoissa, julkisissa komiteoissa ja hallintoneuvostoissa kansallisella, alueellisella ja paikallisella tasolla sekä taloudessa ja sosiaali- ja kulttuurielämässä, >EP:n äänestyksessä hyväksytty teksti> a) Kehittämään tai edistämään sellaisten tilastotietojen säännöllistä tuottamista ja julkaisemista, jotka esittävät miten naiset ja miehet ovat edustettuina päätöksentekotehtävissä yleensä ja erityisesti politiikan ja hallinnon aloilla, valtuustoissa, julkisissa komiteoissa ja hallintoneuvostoissa kansallisella, alueellisella ja paikallisella tasolla sekä taloudessa ja sosiaali- ja kulttuurielämässä, (Tarkistus 22) Kehottaa jäsenvaltioita 3 kohdan b alakohta >Alkuperäinen teksti> b) tukemaan, kehittämään ja panemaan alulle määrällisiä ja laadullisia tutkimuksia naisten ja miesten asemasta päätöksenteossa ja erityisesti niistä oikeudellisista, sosiaalisista tai kulttuurisista esteistä, jotka rajoittavat jompaakumpaa sukupuolta olevien henkilöiden osallistumista, niistä ajatuksista ja käsitteistä, jotka voivat rikastuttaa käsitystä naisten ja miesten välisellä kumppanuudella hallitusta kansanvallasta, ja niistä strategioista, jotka auttavat saavuttamaan tasa-arvon naisten ja miesten osallistumisessa päätöksentekoon, >EP:n äänestyksessä hyväksytty teksti> b) käynnistämään ja edistämään määrällisiä ja laadullisia tutkimuksia naisten ja miesten asemasta päätöksentekoprosessissa sekä kiinnittämään pääpainon tutkimuksiin, jotka koskevat oikeudellisia, sosiaalisia ja/tai kulttuurisia esteitä, jotka haittaavat pääsyä päätöksentekotehtäviin, sekä niitä ajatuksia ja käsitteitä, jotka voivat rikastuttaa käsitystä naisten ja miesten välisellä kumppanuudella hallitusta kansanvallasta, ja niistä strategioista, jotka auttavat saavuttamaan tasa-arvon naisten ja miesten osallistumisessa päätöksentekoon, (Tarkistus 24) Kehottaa jäsenvaltioita 4 kohdan a alakohta >Alkuperäinen teksti> a) Edistämään naisten ja miesten tasapainoisempaa osallistumista kaikilla hallituksen toiminnan tasoilla, >EP:n äänestyksessä hyväksytty teksti> a) Ottamaan käyttöön toimenpiteitä, joilla saavutetaan naisten ja miesten tasapainoinen osallistuminen kaikilla hallituksen toiminnan tasoilla, (Tarkistus 25) Kehottaa jäsenvaltioita 4 kohdan b alakohta >Alkuperäinen teksti> b) ottamaan käyttöön tai toteuttamaan aktiivisia toimenpiteitä, kuten ohjaajatoiminta (mentorship) ja lukumääräiset tavoitteet, naisten ja miesten välisen tasapainon edistämiseksi poliittisessa edustuksessa kansallisella, alueellisella ja paikallisella tasolla, mukaan lukien neuvoa-antavissa elimissä, jotka tukevat julkista päätöksentekoa. Erityistä huomiota on kiinnitettävä komiteoiden, lautakuntien ja työryhmien tasapainoiseen kokoonpanoon niin kansallisella kuin Euroopan tasolla. >EP:n äänestyksessä hyväksytty teksti> b) ottamaan käyttöön tai toteuttamaan aktiivisia toimenpiteitä, kuten ohjaajatoiminta (mentorship) ja lukumääräiset tavoitteet, joihin liittyy aikataulu ja näiden tavoitteiden tehokas valvonta, naisten poliittisiin edustustehtäviin pääsyn edistämiseksi kansallisella, alueellisella ja paikallisella tasolla, tavoitteena naisten ja miesten tasa-arvoisen edustuksen saavuttaminen, mukaan lukien neuvoa-antavissa elimissä, jotka tukevat julkista päätöksentekoa, sekä vastaamaan siitä, että tällaisille toimenpiteille toteutetaan jatkotoimenpiteitä ja että ne dokumentoidaan ja arvioidaan. Erityistä huomiota on kiinnitettävä komiteoiden, lautakuntien ja työryhmien tasapainoiseen kokoonpanoon niin kansallisella kuin Euroopan tasolla. (Tarkistus 26) Kehottaa jäsenvaltioita 4 kohdan b alakohta a (uusi) >EP:n äänestyksessä hyväksytty teksti> ba) tarkastelemaan uudelleen vaalijärjestelmien syrjivää vaikutusta naisten poliittiseen edustukseen vaalein valittavissa elimissä ja harkitsemaan tarvittaessa näiden järjestelmien mukauttamista tai uudistamista, (Tarkistus 27) Kehottaa jäsenvaltioita 4 kohdan c alakohta >Alkuperäinen teksti> c) panemaan täytäntöön tai kehittämään julkista sektoria koskevia tasa- arvosuunnitelmia, joihin sisältyy tasapainoisen päätöksentekoon osallistumisen ajatus, ja valvomaan rekrytointikilpailuja järjestettäessä, että naisten ja miesten välinen tasapaino toteutuu mahdollisimman hyvin kokeiden laadinnasta vastaavien lautakuntien ja valintalautakuntien kokoonpanossa, >EP:n äänestyksessä hyväksytty teksti> c) kehittämään tai panemaan täytäntöön julkista sektoria koskevia tasa- arvosuunnitelmia, joihin sisältyy tasapainoisen päätöksentekoon osallistumisen ajatus, ja valvomaan rekrytointikilpailuja järjestettäessä, että naisten ja miesten tasa-arvoinen osallistuminen toteutuu kokeiden laadinnasta vastaavien lautakuntien ja valintalautakuntien kokoonpanossa, (Tarkistus 28) Kehottaa jäsenvaltioita 4 kohdan c alakohta a (uusi) >EP:n äänestyksessä hyväksytty teksti> ca) nimittämään tasa-arvoasiamiehiä, jotka valvovat 4 kohdan b ja c alakohdassa säädettyjä toimia ja yhtäläisten mahdollisuuksien toteutumista lainsäädännössä yleensä ja jotka toimivat yhteyshenkilöinä, niin että naiset ovat paremmin tietoisia oikeuksistaan, (Tarkistus 29) Kehottaa jäsenvaltioita 4 kohdan d alakohta >Alkuperäinen teksti> d) rohkaisemaan yksityistä sektoria vahvistamaan naisten osallistumista kaikilla päätöksenteon tasoilla, erityisesti ottamalla käyttöön tasa- arvosuunnitelmia ja positiivisia toimia koskevia ohjelmia tai tällaisten suunnitelmien ja ohjelmien puitteissa, >EP:n äänestyksessä hyväksytty teksti> d) rohkaisemaan yksityistä sektoria vahvistamaan naisten osallistumista kaikilla päätöksenteon tasoilla, erityisesti ottamalla käyttöön tasa- arvosuunnitelmia ja positiivista syrjintää koskevia ohjelmia tai tällaisten suunnitelmien ja ohjelmien puitteissa esimerkiksi ottamalla julkisia töitä koskevien tarjouskilpailujen yhteydessä huomioon yritykset, jotka pyrkivät parantamaan naisten asemaa, (Tarkistus 30) Kehottaa jäsenvaltioita 4 kohdan d alakohta a (uusi) >EP:n äänestyksessä hyväksytty teksti> da) tarjoamaan rahoitusohjelmia tasa-arvosuunnitelmien laatimiseksi yksityisellä sektorilla ja niiden yhdentämiseksi osaksi yritysten henkilöstöpolitiikkaa, (Tarkistus 31) Kehottaa jäsenvaltioita 4 kohdan d alakohta b (uusi) >EP:n äänestyksessä hyväksytty teksti> db) tarjoamaan ohjelmia ja toimenpiteitä, joilla edistetään naisten yrittäjyyttä ja tarjotaan naisille aikaisempaa parempi pääsy ammatteihin, (Tarkistus 32) Kehottaa jäsenvaltioita 4 kohdan e alakohta >Alkuperäinen teksti> e) kannustaa lehdistöä, radiota ja televisiota omaksumaan toimenpiteitä naisten ja miesten tasapainoisen tuotanto-, johtamis- ja päätöksentekotehtäviin osallistumisen edistämiseksi. >EP:n äänestyksessä hyväksytty teksti> e) kannustamaan lehdistöä, radiota ja televisiota toteuttamaan toimenpiteitä naisten ja miesten tasa-arvoisen tuotanto-, johtamis- ja päätöksentekotehtäviin osallistumisen edistämiseksi keinona, jolla vaikutetaan ohjelmasisältöön ja tuodaan esiin myönteisiä kuvia naisten asemasta yhteiskunnassa. (Tarkistus 33) Kehottaa jäsenvaltioita 4 kohdan e alakohta a (uusi) >EP:n äänestyksessä hyväksytty teksti> ea) rohkaisemaan naisten ja miesten yhtäläisiä mahdollisuuksia lainkäyttötehtäviä täytettäessä ja niitä hoidettaessa kaikentasoisissa ja kaikenlaisissa tuomioistuimissa, mukaan lukien paikalliset, alueelliset ja kansalliset tuomioistuimet sekä Euroopan yhteisöjen tuomioistuin, (Tarkistus 34) ja pyytää komissiota 2 kohta a (uusi) >EP:n äänestyksessä hyväksytty teksti> 2a) tarkastelemaan uudelleen vaalijärjestelmien syrjivää vaikutusta naisten poliittiseen edustukseen vaalein valittavissa elimissä ja harkitsemaan tarvittaessa näiden järjestelmien mukauttamista tai uudistamista, (Tarkistus 35) ja pyytää komissiota 3 kohta >Alkuperäinen teksti> 3. antamaan neuvostolle kolmen vuoden kuluessa tämän suosituksen hyväksymisestä kertomuksen suosituksen täytäntöönpanossa saavutetusta edistyksestä jäsenvaltioiden sille toimittamien tietojen perusteella. >EP:n äänestyksessä hyväksytty teksti> 3. antamaan Euroopan parlamentille ja neuvostolle kahden vuoden kuluessa tämän suosituksen hyväksymisestä ja myöhemmin joka toinen vuosi kertomuksen suosituksen täytäntöönpanossa saavutetusta edistyksestä jäsenvaltioiden sille toimittamien tietojen perusteella. (Tarkistus 36) ja pyytää komissiota 3 kohdan a alakohta (uusi) >EP:n äänestyksessä hyväksytty teksti> 3a) esittämään unionin toimielimille toimenpiteitä hyvän esimerkin antamiseksi: panna alulle arvionti siitä, miten hyvin tasa-arvotavoitteet on tähän mennessä saavutettu unionin toimielimissä sekä tehdä suunnitelmia ja asettaa tavoitteita, jotta naisten ja miesten tasapainoinen osallistuminen päätöksentekoprosessiin toteutuisi. Lainsäädäntöpäätöslauselma, johon sisältyy parlamentin lausunto ehdotuksesta neuvoston suositukseksi naisten ja miesten tasapainoisesta osallistumisesta päätöksentekoon (KOM(95)0593 - C4-0081/96 - 95/0308(CNS)) (Kuulemismenettely) Euroopan parlamentti, joka - ottaa huomioon komission ehdotuksen neuvostolle KOM(95)0593 - 95/0308(CNS), - neuvoston kuultua sitä EY:n perustamissopimuksen 235 artiklan mukaisesti (C4-0081/96), - ottaa huomioon työjärjestyksensä 58 artiklan, - ottaa huomioon naisten oikeuksien valiokunnan mietinnön sekä sosiaali- ja työllisyysasiain valiokunnan lausunnon (A4-0149/96), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotustaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa ilmoittamaan parlamentille, jos se aikoo poiketa parlamentin hyväksymästä sanamuodosta; 4. Pyytää tulla kuulluksi uudelleen, jos neuvosto aikoo tehdä olennaisia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.